1. ΠΡΟΕΔΡΙΚΟΝ ΔΙΑΤΑΓΜΑ της 22/24 Μαρτ. 1933 Περί συστάσεως ανωτάτης πολεοδομικής επιτροπής. Έχοντες υπ' όψει τας διατάξεις των άρθρ. 9, 23 παρ. 3, 72 παρ. 4, 79 παρ. 1 και 5 και 85 παρ. 3 του από 17 Ιουλ. 1923 Ν. Διατάγματος «περί σχεδίων πόλεων κλπ.», κανονίζομεν τα της εγκρίσεως των πολεοδομικών έργων και των σχετικών αυτοίς περιορισμών και κανόνων ως εξής: Άρθρ.1.-1.Συνιστάται επιτροπή υπό τον τίτλον «Ανωτάτη Πολεοδομική Επιτροπή», εδρεύουσα εν τω υπουργείω Συγκοινωνίας και αποτελουμένη: α)Εκ του διευθυντού και ενός καθηγητού της ανωτάτης σχολής των καλών τεχνών, οριζομένου υπό του υπουργού της Συγκοινωνίας. β)Εκ των καθηγητών της οικοδομικής και της διακοσμητικής της ανωτάτης σχολής αρχιτεκτόνων του εθνικού Μετσοβίου Πολυτεχνείου. γ)Εκ του διευθυντού των δημοσίων έργων, του τμηματάρχου σχεδίου πόλεων και του προϊσταμένου του γραφείου μελετών αρχιτεκτονικών έργων του Υπουργείου Συγκοινωνίας. δ)Εκ δύο αντιπροσώπων του τεχνικού επιμελητηρίου, ενός μηχανικού και ενός αρχιτέκτονος, οριζομένων υπό των επιτροπών των οικείων τμημάτων. ε)Εκ του προέδρου της επιτροπής δημοσίων κήπων και δενδροστοιχιών. στ)Εξ ενός αντιπροσώπου του τουρισμού, οριζομένου υπό του διοικητικού αυτού συμβουλίου. ζ)Εξ «εννέα» το πολύ μελών, οριζομένων υπό του επί της Συγκοινωνίας υπουργού εκ του κύκλου των ασχολουμένων εις τεχνικά, αισθητικά, ιστορικά και αρχαιολογικά ζητήματα. Η εντός σε «» λέξις τίθεται κατά τροποποίησιν του Π.Δ. 7/16 Απρ. 1934 οριζομένου εν συνεχεία ότι «εις τον όλον αριθμόν των μελών της επιτροπής δεν συνυπολογίζονται δια τον καταρτισμόν της απαρτίας μέλη απουσιάζοντα των συνεδριάσεων αυτής εν συνεχεία πλέον του τριμήνου. Προκειμένης συζητήσεως θεμάτων ενδιαφερόντων και άλλας υπηρεσίας (οίον εξωραϊσμός αρχαιολογικών περιοχών, αναδασώσεις κλπ.) μετέχει κατ' αυτήν της επιτροπής, επί τη προσκλήσει του προέδρου αυτής, ως μέλος μετά ψήφου, και αντιπρόσωπος της οικείας υπηρεσίας, οριζόμενος υπό του  αρμοδίου υπουργού. Επίσης μετέχει κατά τον αυτόν τρόπον και ο προϊστάμενος της τεχνικής υπηρεσίας του οικείου δήμου ή κοινότητος, ή ο υπό τούτων εξουσιοδοτούμενος αντιπρόσωπος, εφ' όσον πρόκειται περί ζητημάτων ενδιαφερόντων οπωσδήποτε τον δήμον ή την κοινότητα. 2.Η θητεία των υπό του υπουργού και του τεχνικού επιμελητηρίου οριζομένων μελών της κατά τα άνω επιτροπής είναι πενταετής. 3.Χρέη γραμματέως της επιτροπής εκτελεί διοικητικός ή τεχνικός υπάλληλος του υπουργείου της Συγκοινωνίας, οριζόμενος υπό του υπουργού της Συγκοινωνίας. Ο γραμματεύς παραλαμβάνει την σχετικήν αλληλογραφίαν, καθιστά ενήμερον τον πρόεδρον της επιτροπής επί των υποβληθεισών αιτήσεων και διεκπεραιοί την υπηρεσίαν της επιτροπής. 4.Τα μέλη της επιτροπής τα έχοντα εν τη ιδία έκαστον τακτική κρατική υπηρεσία νομίμους αναπληρωτάς αναπληρούνται υπό των τελευταίων εν περιπτώσει απουσίας ή κωλύματος. Δια τα λοιπά υπό στοιχεία α', β' και δ' μέλη ορίζονται κατά τον αυτόν ως άνω τρόπον και αναπληρωταί, ανά εις δι' εκάστην των κατηγοριών τούτων. Άρθρ.2.-1.Η επιτροπή θεωρείται εν απαρτία παρόντων του ημίσεος πλέον ενός των ορισθέντων κατά τ' ανωτέρω μελών, πάντοτε δε εφ' όσον παρίστανται πέντε τουλάχιστον μέλη εκ των κατηγοριών α', β', γ' και δ' της παρ. 1 του προηγουμένου άρθρου, γνωμοδοτεί δε αύτη κατά σχετικήν πλειοψηφίαν των κατά την συνεδρίαν παρόντων μελών, εν ισοψηφία νικώσης της ψήφου του προέδρου. Σελ. 343 Πολεοδομικές Επιτροπές 23.Δ.ι.1 2.Τα πρακτικά των συνεδριάσεων της επιτροπής καταχωρούνται υπό του γραμματέως εν βιβλίω και υπογράφονται υπό του προέδρου, των παραστάντων μελών και του γραμματέως. 3.Η επιτροπή κατά την πρώτην αυτής συνεδρίαν ορίζει τον πρόεδρον αυτής δι' αποφάσεώς της, κατά τον αυτόν δε τρόπον τον αναπληρωτήν του εν περιπτώσει απουσίας ή κωλύματος του προέδρου. Παραιτουμένου τυχόν των προεδρικών καθηκόντων του άπαξ ορισθέντος προέδρου εκλέγεται κατά τον αυτόν τρόπον έτερος. Πάντως εν περιπτώσει ασυμφωνίας ή καθυστερήσεως περί την εκλογήν του προέδρου δύναται να ορίζη τούτον ο υπουργός. 4.Η ψηφοφορία είναι φανερά μετά ητιολογημένην γνώμην, εξαιρέσει της περιπτώσεως εκλογής προέδρου και αναπληρωτού αυτού, καθ' ην η ψηφοφορία είναι μυστική. 5.Η επιτροπή δύναται ν' αναθέτη εις μέλη της ή εις υποεπιτροπάς εκ μελών της την ειδικήν επεξεργασίαν και εισήγησιν επί ζητημάτων της αρμοδιότητός της. Εις τας υποεπιτροπάς ταύτας δύνανται να μετέχωσι και μη μέλη της επιτροπής, οριζόμενα υπό ταύτης. Άρθρ.3.-1.Η επιτροπή αποφαίνεται επί των θεμάτων των τιθεμένων υπ' όψει της υπό του υπουργείου της Συγκοινωνίας, εφ' ων και εισηγούνται οι εν αυτή αντιπρόσωποι της αρμοδίας υπηρεσίας. Πάντως τη εισηγήσει του προέδρου ή τη προτάσει πέντε τουλάχιστον των μελών της δύναται να επιλαμβάνηται αύτη και αυτεπαγγέλτως διαφόρων ζητημάτων της αρμοδιότητός της. Τας σχετικάς συζητήσεις διευθύνει ο πρόεδρος της επιτροπής, όστις και κανονίζει την ημερησίαν διάταξιν. 2.Εις την αρμοδιότητα της επιτροπής υπάγονται τα ακόλουθα ζητήματα, εφ' ων και αποφαίνεται αύτη: α)Τα σπουδαιότερα των εις διαρρυθμίσεις και επεκτάσεις σχεδίων πόλεων και συνοικισμών και εις τους σχετικούς γενικούς πολεοδομικούς κανονισμούς αναφερομένων ζητημάτων. β)Η κρίσις επί της ανάγκης εφαρμογής γενικών αρχιτεκτονικών περιορισμών εις ωρισμένας περιοχάς (πλατείας, οδούς κλπ.) ιδιαιτέρας σημασίας, δια λόγους αισθητικής, και επί του είδους και του βαθμού αυτών. γ)Ο από αισθητικής απόψεως έλεγχος των οικοδομών, υπαγομένων εις τους περιορισμούς της προηγουμένης περιπτώσεως β'. δ)Οι εφαρμοστέοι περιορισμοί προς εξασφάλισιν της θέας ωρισμένων αξιοθεάτων ή ιστορικών και αρχαιολογικών περιοχών. ε)Τα ληπτέα μέτρα προς εξασφάλισιν των φυσικών καλλονών και ιστορικών μνημείων και κτιρίων από πάσης αντιαισθητικής επεμβάσεως ή χρησιμοποιήσεως αυτών, ως επίσης τα εις την επισκευήν και διαρρύθμισιν αυτών αναφερόμενα ζητήματα. στ)Ο εν γένει εξωραϊσμός χώρων κοινοχρήστων ή διατε| Σελ. 344 θέντων καθ' οιονδήποτε τρόπον προς ψυχαγωγίαν του κοινού. ζ)Η επί των άνω χώρων τοποθέτησις οιωνδήποτε εκ των επιτρεπομένων εγκαταστάσεων. 3.Ο επί της Συγκοινωνίας υπουργός κρίνει περί των εις την επιτροπήν παραπεμπτέων θεμάτων της κατηγορίας α', η εφ' ων γνώμη της επιτροπής είναι πάντως συμβουλευτική. Επί των λοιπών περιπτώσεων (β' - ζ'), εφ' όσον αποφασισθή η εφαρμογή των περιορισμών και μελετών ή η εκτέλεσις των έργων, εφ' ων η επιτροπή εγνωμοδότησεν, η εφαρμογή και εκτέλεσις αύτη οφείλει να είναι σύμφωνος προς την γνώμην της επιτροπής, εκτός του κατά την περίπτωσιν γ' ελέγχου, τα εκ του οποίου συμπεράσματα της επιτροπής είναι μόνον συμβουλευτικά δια τον υπουργόν. 4.Προ πάσης εκτελέσεως υπό των κρατικών υπηρεσιών, δήμων και κοινοτήτων και οιωνδήποτε φυσικών ή νομικών προσώπων εξωραϊστικών κλπ. έργων εκ των υπαγομένων εις τας περιπτώσεις ε', ς' και ζ' του άρθρ. 3, αι σχετικαί αυτών μελέται πρέπει να υποβάλλωνται εις το υπουργείον Συγκοινωνίας, ίνα αποφαίνηται επί τούτων η κατά το παρόν Διάταγμα επιτροπή, συνωδά ταις ανωτέρω διατάξεσι. 5.Ο υπουργός της Συγκοινωνίας δικαιούται να επαναφέρη προς επανασυζήτησιν εις την επιτροπήν τα εφ' ων απεφάνθη αύτη θέματα, είτε οίκοθεν είτε επί τη αιτήσει των ενδιαφερομένων. 23.Δ.ι.1 Πολεοδομικές Επιτροπές Άρθρ.4.-Επιτρέπεται η κατά πόλεις σύστασις πενταμελών το πολύ επιτροπών προς εξέτασιν και γνωμοδότησιν επί των κατά το προηγούμενον άρθρον ζητημάτων. Αι ως άνω επιτροπαί συνιστώνται κατόπιν συνεννοήσεως του προέδρου της κατά το άρθρ. 1 του παρόντος επιτροπής μετά του οικείου δημάρχου ή προέδρου κοινότητος η δε γνωμοδότησις αυτών, οσάκις ζητείται, είναι μόνον συμβουλευτική δα την ανωτάτην πολεοδομικήν επιτροπήν. 